**Годишен доклад за 2020година**

****

**Годишен доклад на читалищната дейност на Народно Читалище”Възпитател-Кесарево 1895”**

**с.Кесарево общ. Стражица за 2020година**

**ВЪВЕДЕНИЕ**

Читалищата се приемат, като социален фактор за интеграция на различни групи - деца, младежи, възрастни. Те са център, в който българските традиции и обичаи се предават от поколение на поколение, център за информация и комуникации, център, в който има място за всеки независимо от неговата възраст, пол, социална, етническа и партийна принадлежност. Носят в себе си нематериалното културно наследство, традиции, възпитание и благотворителност, които са в основата на читалищната дейност в полза на обществото. Негова задача е да откликва на нуждите на местното население, като приоритетно да работи с и за подрастващото поколение, да участва активно в обществения живот и да бъде притегателен културно-образователен и информационен център.

За изпълнение на стратегията е необходимо взаимодействие на всички представители на обществото, както и непрекъснат обмен между тях.

**Но 2020 година е различна**. COVID 19 прекрачи прага на Европа.Плъзна стремглаво и така на 13.03.2020 година България бе поставена в извънредно положение.Какво може да се случи оттук нататък,как протича заболяването, какви ограничения можем да очакваме?

….Всички планувани участия и празници на местно ниво бяха преустановени.Книги на читатели се даваха по време на разхлабване на мерките при строго спазване на противоепидемичните изисквания,задължително с маски и влизане на посетителите по един в сградата. Времето в което бяха забранени посещения се използва за годишна инвентаризация на всички материални активи на читалището и инвентаризация на целия библиотечен фонд от служителите също при спазване на всички мерки.

**Анализ на ресурсите- 2020- г.**

1. Брой на жителите в населеното място – 2300
2. Брой на регистрирани читалищни членове- 56 от 59 –починали 3
3. Дейности:

**Библиотечна дейност:**

Библиотечен фонд

- 12 400 библиотечни единици

- 4 закупени тома от собствени средства/библиотечна такса/

- 38 дарени тома книги/заведени в инвентарната книга/

**Участия в проекти**

Тази година НЧ”Възпитател участва и отново спечели проект за книги „Българските библиотеки-съвременни центрове за четене и информираност”2020 г,на стойност 1210.76 лв.-101т.книги

Информационна система

- по програма”Глобални библиотеки- България”

- компютърни конфигурации - 5 бр.

- ксерокс -1 бр.

- мултимедия- 1 бр.

- посещения в компютърната зала- 0

Регистрирани читатели

- 42 от тях:

- до 14 години - 22

- регистрирани посещения по читателски карти- 243

- заети библиотечни материали- 954

Към читалището функционират два отдела на библиотеката- за деца и възрастни. Посетители и ползватели са ученици, , учители и пенсионери.

В читалищната библиотека се провеждат открити уроци, беседи, и културни мероприятия свързани с книгата. Изложби на рисунки и сурвакници на деца от ЦДГ”Калинка и ОУ”Н.Райнов.

Б. Развитие на любителското художествено творчество:

1.Постоянно действащи народен хор с фолклорна насоченост.

2.Самодейна група за народни обичаи и наричания- възпроизвежда местните обичаи и празници-„Йордановден” „Бабин ден”, „Трифон Зарезан”, „Баба Марта”, „Лазаров ден”, „Велик ден”, „Гергьовден”

**Национални, регионални и общински участия с народния хор и са модейната група:**

Единствено фестивал “За теб България”с. Сушица и фестивал на„Житената питка” с обичаи св. Прокопий и св. Харалампий – ден на пчеларя.

Участието беше онлайн.

Организирани бяха и няколко обичая и мероприятия на местно ниво преди 13 март 2020година.

**Участия на местно ниво с народния хор и самодейната група:**

„Бабинден” 21.01.2020г.Съвместно с клуба на пенсионера бе пресъздаден обичая”Бабуване-къпане на бебето в клуба на пенсионера

14.02.2020г.“Трифон Зарезан“Съвместно с КП“Здравец и Кметството бе пресъздаден обичая като зарязваме лозите и празнуваме на площада.

Дни преди „Баба Марта”с децата от детска градина”Калинка изработвахме по стар български обичай мартенички.

01.03.2020г.Баба Марта посети детската градина,училището ,магазини и инситуции ,хора по улиците и закичи за здраве всеки един.

03.03.20г.Чествахме трети март с възпоменание и рецитал на паметниците в църковния двор

**Организирани мероприятия от библиотеката:**

Представяне 6 - тата стихосбирка Йосиф Недялков, дълги години учител в нашето училище прекрасен самодеец , театрал и най-вече добър човек.

**Класирания.**

**Финансиране през 2020 година:**

Субсидия – 36 540.00лв.

Проект книги-1 210.76лв.

Чл.внос - 64.00лв.

Голяма част от членовете са от рисковата група и поради това е събрана една част от членския внос.Не сме притеснявали никой който не е желал контакти .

С натрупани средства от предходни години/от служител в майчинство и служител в неплатен отпуск по чл. 167а/ и такива които бяха предвидени за участия, бяха платени стари задължения като данък смет към общината за които все не успявахме да отделим средства и бяха вложени в подобрения за по ефективно отопление с цел по добри условията за посетители, организирани мероприятия и работа,все пак пандемията ще свърши някой ден!

Завършваме годината с надежда за по-добра 2021 година!

Председател:/ Костадинка Савова /